Նկարչուհի Մարիամ Մուղդուսյանը «Հետքին» հայտնեց, որ ցուցահանդեսի մասնակցության հայտարարությունում որեւէ կերպ չէր նշվել այն մասին, որ Հանրապետականն է կազմակերպում այն. «Ես ցուցահանդեսից մեկ օր առաջ գալիս, տեսնում եմ պաստառը ու նոր եմ իմանում այն մասին, որ այն կազմակերպել է ՀՀԿ կանանց խորհուրդը: Որպես անկուսակցական եւ ազատ նկարչուհի՝ ես չեմ ցանկանում ցուցադրվել մի ցուցահանդեսում, որը քաղաքական նպատակներ ունի: Թող ինձ տեղեկացնեին, որ սա ՀՀԿ-ական ցուցահանդես է, ես ինքս կորոշեի՝ մասնակցե՞լ Հերմինե Նաղդալյանի կողմից կազմակերպվող ցուցահանդեսին, թե՞ ոչ»,- ասում է նկարչուհին: